אילות

אֵילוֹת הוא קיבוץ בדרום הערבה, השוכן כקילומטר מצפון לאילת, ומשתייך למועצה אזורית חבל אילות. זהו הקיבוץ הדרומי ביותר במדינת ישראל, והיישוב השני הדרומי ביותר מבין כלל היישובים במדינה. מקור שם היישוב הוא בעיר המקראית אילת, הסמוכה לעציון גבר, שנקראה גם "אילות": ”בָּעֵת הַהִיא הֵשִׁיב רְצִין מֶלֶךְ אֲרָם אֶת אֵילַת לַאֲרָם וַיְנַשֵּׁל אֶת הַיְּהוּדִים מֵאֵילוֹת וארמים בָּאוּ אֵילַת וַיֵּשְׁבוּ שָׁם עַד הַיּוֹם הַזֶּה”, וכן: ”וָאֳנִי עָשָׂה הַמֶּלֶךְ שְׁלֹמֹה בְּעֶצְיוֹן גֶּבֶר אֲשֶׁר אֶת אֵלוֹת עַל שְׂפַת יַם סוּף בְּאֶרֶץ אֱדוֹם”, וכן: ”אָז הָלַךְ שְׁלֹמֹה לְעֶצְיוֹן גֶּבֶר וְאֶל אֵילוֹת עַל שְׂפַת הַיָּם בְּאֶרֶץ אֱדוֹם”. ראשיתו של קיבוץ אילות בקבוצה של 15 צעירים של הקיבוץ המאוחד שכונו "הפלוגה המקובצת" שירדו לאילת ב-16 ביוני 1955, על פי עצתו של יצחק טבנקין שהאמין שיש להקים קיבוצים בכל רחבי ישראל. הירידה לאילת הייתה נגד דעת הממשלה והסוכנות. חברי הפלוגה התמקמו בשלוש החושות של אום רשרש ועסקו בחקלאות כהכנה להקמת יישוב קבע. בשנת 1959 הוחלט להקים את נקודת הקבע של הקיבוץ בנחל רודד בו נמצאו אדמות פוריות. הוחל בהכשרת הנקודה, בנטיעת עצי שיטה מלבינה ובהקמת מבנים. בתחילת 1962 מנה הקיבוץ 45 חברים ושני ילדים ומבני הקיבוץ כבר עמדו על מקומם, אך חברי הקיבוץ עברו לנקודה רק בסוף 1962. טקס העלייה על הקרקע התקיים בדצמבר 1962. הקיבוץ מנה אז 60 נפשות, מחציתם חברי הקיבוץ ומחציתם תגבור של הקיבוץ המאוחד. לקיבוץ הוקצבו 700 דונם לעיבוד חקלאי שעל 300 דונם מהם התחילו לגדל תמרים, ירקות ופירות. כן התקיימה בקיבוץ מכבסה ששירתה את בתי המלון באילת, את האוניות שעגנו בנמל אילת ואת קיבוץ יטבתה. אנשי הקיבוץ עסקו גם בדיג והקימו רפת לחלב ולול תרנגולים. במשך השנים נותר הקיבוץ קטן והוא נשען על קבוצות משימה שהגיעו לתגבר אותו. לאחר מלחמת ששת הימים הופנו גרעיני התיישבות למקומות אחרים והקיבוץ הגיע למצב קשה. כל ותיקי הקיבוץ עזבו אותו ובתחילת שנות ה-70 הוא נוהל על ידי צעירים באמצע שנות ה-20 לחייהם. בשנת 1972 פתח הקיבוץ במבצע תקדימי לגיוס מצטרפים חדשים. מבחינה כלכלית הקיבוץ התפתח והגיע לרווח כלכלי בשנת 1972. כבר בשנות ה-70 הקיבוץ התגאה בכך שאין בו לינה משותפת. בסוף שנות ה-70 הייתה תחלופה בקיבוץ והגיע אחיה חבורה שגובשה על ידי הקיבוץ המאוחד. לקיבוץ יש מטע תמרים גדול המהווה ענף הכנסה משמעותי. במטע התמרים הוקמה אנדרטה לזכרו של בן-ציון ישראלי, "אבי ענף התמרים", שהבריח חוטרי תמרים מאיראן, ואיפשר את הקמת ענף חקלאות התמר בישראל. סמיכותו של הקיבוץ לעיר אילת מקדם יוזמות עסקיות הנשענות על הסמיכות. בקיבוץ בית מלון הנקרא "יו ספלאש אילת" שנמצא כעת בבעלות פרטית. בשנים האחרונות הקיבוץ פועל להקמת מרכז מסחרי בצמוד לעיר אילת. בקיבוץ קבוצות רבות של צעירים ביניהם קבוצות סטודנטים, עבודה מועדפת ומתנדבים בחקלאות. בנוסף נמצא בקיבוץ גרעין שנת שירות של תנועת הנוער המחנות העולים שנקרא גרעין אדום, שעושים חקלאות בקיבוץ וחינוך בכל המועצה האזורית. חזית חדר האוכל חדר האוכל שלט בחדר האוכל "כפות תמרים" חדר האוכל בשעת ארוחת בוקר אולם חדר האוכל צריף חדר האוכל הראשון (כיום נטוש) מדשאה בין בתי הקיבוץ בית הארחה הכניסה לאילות - 50 שנה לאילות אילות מהאוויר מדיה וקבצים בנושא אילות בוויקישיתוף אודות קיבוץ אילות באתר המלון של הקיבוץ סיפור מקומי קיבוץ אילות - סיפור של אילות על ציר הזמן אילות באתר המועצה האזורית חבל אילות אילות, במרכז המידע לנגב ולגליל של תנועת אור קיבוץ אילות, באתר מידעפון אילת מיכאל יעקובסון: סיבוב בחדר האוכל בקיבוץ אילות באתר 'חלון אחורי', 17 בדצמבר 2016 אילות (ישראל), דף שער בספרייה הלאומית ארכיון אילות, בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 ספר דברים, פרק ב', פסוק ח', וכן ספר מלכים ב', פרק י"ד, פסוק כ"ב. ספר מלכים ב', פרק ט"ז, פסוק ו'. ספר מלכים א', פרק ט', פסוק כ"ו. ספר דברי הימים ב', פרק ח', פסוק י"ז. יצחק טבנקין, מבצעי עובדות באילת, דבר, 22 ביולי 1955 יצחק יעקבי, רצון הבנים הכריע, דבר, 16 בדצמבר 1960 בנטיעות מסורתיות צויין יום חג האילנות, על המשמר, 21 בינואר 1962 תקוה ויינשטוק, קיבוץ הוקם בנוף האלמוגים, מעריב, 15 במאי 1962 אילות ליד אילת, מעריב, 25 בדצמבר 1962 משק אילות להתנחלות קבע, דבר, 25 בדצמבר 1962 ד. ניצוץ, חלוצים בני חלוצים, דבר, 1 בנובמבר 1963 פעוט יחיד במשק - ובית ילדים מפואר ושומם, מעריב, 4 בפברואר 1971 דורון רוזנבלום, מיטב הנוער מחפש חברים, דבר, 1 בספטמבר 1972; המשך חברים באילות, מיבצע רב תנופה של צעירי הקיבוץ אילות לקליטת משפחות מהעיר, דבר, 26 באוקטובר 1972 אילות משק דינמי ומתפתח, דבר, 23 בפברואר 1973 בקיבוץ אילות, מעריב, 22 בנובמבר 1978 החבורות תגבורת לקיבוץ המאוחד, דבר, 4 ביוני 1980 עע"ם 1178/12 קיבוץ איילות נ' עמותת העצמאים באילת, ניתן ב־12 בספטמבר 2012